CELEX: 62021CN0788
Language: et
Date: 2021-12-17 00:00:00
Title: Kohtuasi C-788/21: Eelotsusetaotlus, mille on esitanud Retten i Esbjerg (Taani) 17. detsembril 2021 – Skatteministeriet Departementet versus Global Gravity ApS

7.3.2022   
            
            
               ET
            
            
               Euroopa Liidu Teataja
            
            
               C 109/17
            
         
      Eelotsusetaotlus, mille on esitanud Retten i Esbjerg (Taani) 17. detsembril 2021 – Skatteministeriet Departementet versus Global Gravity ApS
      (Kohtuasi C-788/21)
      (2022/C 109/24)
      Kohtumenetluse keel: taani
      
         Eelotsusetaotluse esitanud kohus
      
      Retten i Esbjerg
      
         Põhikohtuasja pooled
      
      
         Kaebaja: Skatteministeriet Departementet
      
         Vastustaja: Global Gravity ApS
      
         Eelotsuse küsimused
      
      
                  1.
               
               Milliste kriteeriumide põhjal tuleb kindlaks teha, kas toode kujutab endast mahutit, mis kuulub komisjoni 4. oktoobri 2013. aasta rakendusmääruse (EL) nr 1001/2013 (1), millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 (2) I lisa, I lisas ette nähtud ühise tollitariifistiku kombineeritud nomenklatuuri alamrubriiki 8609 00 90 00, sealhulgas:
                              a)
                           
                           
                              kas toode on klassifitseeritav mahutiks nendest kriteeriumidest igaühe põhjal eraldi;
                           
                        
                              b)
                           
                           
                              kas selle kindlakstegemiseks, kas toode tuleb liigitada mahutiks, tuleb kriteeriume hinnata üldiselt, nii et toode klassifitseerub mahutiks juhul, kui on täidetud mitu kriteeriumi, kuid mitte kõik kriteeriumid;
                              või
                           
                        
                              c)
                           
                           
                              kas selleks, et klassifitseerida toode mahutiks, peavad kumuleeruvalt olema täidetud kõik kriteeriumid?
                           
                        
            
                  2.
               
               
                  Kas mõistet „mahuti“ ühise tollitariifistiku kombineeritud nomenklatuuri alamrubriigi 8609 00 90 00 redaktsioonis, mida sisaldab komisjoni 4. oktoobri 2013. aasta rakendusmääruse (EL) nr 1001/2013, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa, I lisa, tuleb tõlgendada nii, et see hõlmab toodet, mis kujutab endast torude transportimise süsteemi, mille koosseisu kuuluvad teatav arv alumiiniumist tõsteprofiile, kaks terasest tõsteposti tõsteprofiili kohta ja kaks M20 mõõdus polti tõsteprofiili kohta, mida kasutatakse tõsteprofiilide kinnitamiseks. Torud asetatakse tõsteprofiilidele. Lisatakse uus komplekt tõsteprofiile ja seejärel asetatakse järgmised torud nendele tõsteprofiilidele ja nii edasi, kuni soovitav kogus torusid on pakitud. Kõige peale asetatakse alati veel üks komplekt tõsteprofiile. Kui torude pakkimine tõsteprofiilidesse on lõpetatud, kinnitatakse tõstepostide külge kõigis neljas nurgas (tõstepostide küljes olevate aasade abil) terasketid ning toode on valmis laadimiseks kas kraana abil või maitsi transportimiseks kahveltõstuki abil.
               
            
         (1)  Komisjoni 4. oktoobri 2013. aasta rakendusmäärus (EL) nr 1001/2013, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT 2013, L 290, lk 1).
      
         (2)  EÜT 1987, L 256, lk 1; ELT eriväljaanne 02/02, lk 382.